Public procurement notice: Contract Notice
Published: 2023-05-08
Buyer: Region Syddanmark
Country: DK
Contract type: Services
Procedure: Open procedure
CPV classification: 85121000: Medical services | 85121100: General practitioner services
Estimated value: 30000000 DKK
Submission deadline: 2023-06-02

Technical requirements: Kontrakten vedrører den fulde drift og udførelse af almen lægepraksis efter forskrifterne i den til enhver tid gældende Overenskomst om almen praksis.
Det er Region Syddanmarks ansvar at sikre, at alle borgere i regionen er tilmeldt en praktiserende læge. Lægedækningen i Region Syddanmark er som udgangspunkt baseret på selvstændige praktiserende læger. Der kan dog opstå situationer, hvor en læge ikke kan få solgt sin praksis, eller hvor det på anden måde kan forudses, at der er risiko for, at en gruppe patienter kan komme til at stå uden læge. Af Sundhedslovens § 227, stk. 5, fremgår det, at regionen i sådanne tilfælde kan udbyde driften af en lægepraksis til andre leverandører.  En sådan situation er nu opstået i 6372 Bylderup-Bov, Aabenraa kommune. Der er kun én praksis i Bylderup-Bov og denne praksis har ca. 2.000 tilmeldte sikrede. Lægen har meddelt ophør med virkning fra 1. oktober 2023 og regionen har vurderet, at det vil blive vanskeligt at afsætte ydernummeret til en læge, der vil praktisere under overenskomsten. Derfor gennemføres der et udbud af driften af dette ydernummer. Det er vigtigt for regionen at understrege, at der som udgangspunkt knytter sig ca. 2.000 tilmeldte sikrede til det udbudte ydernummer, men der ikke gives garanti for antallet af patienter, som dermed både kan stige og falde i kontraktperioden. Der udbydes drift af 1 lægekapacitet, og der må betjenes 2.700 sikrede pr. kapacitet. Såfremt antallet af tilmeldte sikrede overstiger 2.700, vil der blive tilknyttet endnu en kapacitet til udbudsklinikken. Der vil således blive tilknyttet en lægekapacitet for hver 2.700 tilmeldte sikrede. Udbudsklinikken skal endvidere bidrage til Lægevagten i Region Syddanmark.
Kontrakten er tidsubegrænset og uopsigelig for Kunden de første 3 år, hvorfor denne varighed er angivet i II.2.7. Den anslåede værdi i II.1.5 og II.2.6 er beregnet for en 3 årig periode.
Det er et minimumskrav, at soliditetsgraden hos leverandøren (ultimo året) for det senest disponible regnskabsår er minimum 30 %.
Soliditetsgraden udregnes efter følgende formel: Soliditetsgrad = (Egenkapital x 100) / Samlede aktiver.
Ordregiver forventer at anmode den vindende Leverandøren om nedenstående dokumentation for overholdelse af minimumskravene:
Som dokumentation for soliditetsgradens størrelse skal den vindende Leverandør fremsende følgende, afhængigt af, hvilken kategori af virksomhed, Leverandøren tilhører:
Identificering af det økonomiske mest fordelagtige tilbud vil ske ved anvendelse af tildelingskriteriet ”Pris”, idet Ordregiver agter at indgå kontrakt med den Leverandøren, der afgiver tilbud med den laveste pris pr. patient.
I forbindelse med dette udbud gælder EU-forordning 2022/1269, art. 1, nr. 15), der bl.a. ændrer EU-forordning 833/2014 med indsættelse af artikel 5 k om forbuddet mod at tildele offentlige kontrakter, der er omfattet af udbudsdirektiverne, til bl.a. russiske statsborgere eller fysiske eller juridiske personer, enheder eller organer, der er etableret i Rusland m.v. Der henvises til EU-forordning 2022/1269 for bestemmelsens nærmere ordlyd og omfang.
Ordregiver er berettiget til at kræve dokumentation for tilbudsgiver og evt. underleverandørers etableringssted, ejerforhold og andre oplysninger af relevans for overholdelsen af forbuddet på ethvert tidspunkt i udbudsprocessen.
Udbudsmaterialet, herunder udbudsbetingelserne, offentliggøres via det internetbaserede eSourcing-system, CTM fra EU-Supply. Al kommunikation vedrørende dette udbud skal foregå via CTM fra EU-Supply i overensstemmelse med udbudsbetingelserne - og ikke via ordregivers ovenfor oplyste e-mail.
Såfremt din virksomhed er interesseret i at deltage i udbuddet kræver det online registrering i EU-Supply's CTM. Det er gratis at oprette sig som bruger i systemet.
Ved tekniske spørgsmål til brugen af systemet, kontakt venligst EU-Supply's Support på telefon 70 20 80 14 eller mail til dksupport@eu-supply.com
Spørgsmål til selve udbuddet skal stilles til ordregiver via CTM. Svar på disse spørgsmål offentliggøres i anonymiseret form i systemet, hvor de er tilgængelige for alle.
Klage skal være indgivet til Klagenævnet for Udbud inden 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt (fristen regnes fra dagen efter den dag, hvor bekendtgørelsen er blevet offentliggjort), og 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere.


Award value: 30000000